hotchpotch/miracl-hf-unified huggingface dataset:
द्वाराहाट
द्वाराहाट उत्तराखण्ड राज्य के अल्मोड़ा ज़िले की एक नगर पंचायत है जो रानीखेत से लगभग 32 किलोमीटर दूर स्थित है। द्वाराहाट में तीन वर्ग के मन्दिर हैं—कचहरी, मनिया तथा रत्नदेव। इसके अतिरिक्त बहुत से मन्दिर प्रतिमाविहीन हैं। द्वाराहाट में मां दूनागिरी, विभांडेश्वर, मृत्युंजय और गूजरदेव का मन्दिर सर्वाधिक महत्त्वपूर्ण है।
इस नगर को इतिहास में वैराटपट्टन तथा लखनपुर समेत कई नामों से जाना जाता रहा है।
कुमाऊँ की एक प्रचलित लोककथा के अनुसार सम्पूर्ण उत्तराखण्ड क्षेत्र के भौगोलिक केंद्र में स्थित होने के कारण द्वाराहाट को देवताओं ने इस क्षेत्र की राजधानी के रूप में चुना था, जो सुंदरता और भव्यता में दक्षिण में स्थित कृष्ण की द्वारका के समानांतर हो। जब इस नगर की योजना शुरू हुई, तो निर्णय लिया गया कि यहां रामगंगा और कोसी नदियों का संगम बनाया जाए। देवताओं ने तुरंत गगास नदी से रामगंगा और कोसी को इसकी सूचना देने को कहा, लेकिन गगास, जो हर समय जल्दी में रहती थी, उसने स्वयं ना जाकर एक सेमल के पेड़ को रामगंगा के पास, और एक अन्य दूत को कोसी के पास भेजा, परंतु वे दोनों वहां समय पर ना पहुंच सके। सेमल का पेड़ चलते चलते थक कर एक जगह विश्राम करते हुए सो गया, और जब तक वह जागा, रामगंगा गिवाड़ पहुंच चुकी थी। दूसरा दूत भी दही खाने के चक्कर में समय पर कोसी के पास नहीं पहुंच पाया। इसी कारण द्वाराहाट इतिहास में कभी भी किसी राज्य की राजधानी नहीं बन पाया।
उत्तराखण्ड में स्थित द्वाराहाट क्षेत्र जो कि ऐतिहासिक दृष्टि से महत्वपूर्ण स्थान रखता है। यहां का नगर व बाजार बहुत पुराना है। अब तक पुराने साहू व सुनारों की दुकानें यहां विद्यमान हैं। यहां पर कत्यूरी व चन्द शासकों द्वारा शासन किया गया था। कत्यूरी शासकों ने गढ़वाल जोशीमठ से चलकर गोमती नदी के किनारे बैजनाथ गांव के पास महादेव के पुत्र स्वामी कार्तिकेय के नाम से कार्तिकेयपुर नामक नगर बसाया जो आधुनिक समय में प्रायः लुप्त हो चुका है। कत्यूरी राज्य के टूटने पर एक पर एक वंश की राजधानी रही।
विरदेव के बाद कत्यूरी राज्य छिन्न-भिन्न हो गया और उसकी पांच-छः शाखायें अलग-अलग स्थानों पर राज्य करने लगी। दूसरे कत्यूरी ब्रहमदेव ने काली कुमाऊँ का शासन संभाला। एक शाखा डोटी में शासन करने लगी, तथा एक अस्कोट में स्थापित हुई। एक शाखा बारामण्डल अर्थात् वर्तमान अल्मोड़ा के आस-पास राज्य करने लगी। एक शाखा कत्यूर दानपुर की और पूर्ववत अधिपत्य जमाये रही और एक शाखा द्वाराहाट तथा लखनपुर में शासन करती रही। प्रायः दो सौ वर्षों तक अर्थात बारहवीं शताब्दी से लेकर चैदहवीं शताब्दी तक कत्यूरी वंश की यहीं शाखायें यत्र तत्र फैली हुई थी जिनमें परस्पर कोई विशेष सम्बन्ध नहीं था।
2011 की जनगणना के अनुसार, द्वाराहाट की जनसंख्या 2,749 है, जिसमें से पुरुषों की संख्या 1,378 है जबकि महिलाओं की संख्या 1,371 है। द्वाराहाट नगर की साक्षरता दर 92.82% है, जो राज्य की औसत 78.82% से अधिक है। पुरुषों में साक्षरता लगभग 96.93% है जबकि महिलाओं में साक्षरता दर 88.80% है।
नगर की कुल आबादी में से 95.56% ​​लोग हिंदू धर्म का जबकि 3.02% लोग इस्लाम का अभ्यास करते हैं। इसके अतिरिक्त नगर में अल्प संख्या में ईसाई, जैन और बौद्ध धर्म के अनुयायी भी हैं। हिंदी और संस्कृत नगर की आधिकारिक भाषाऐं हैं जबकि कुमाऊँनी यहां की स्थानीय बोली है। अंग्रेजी का भी प्रयोग होता है।
योगराज सिंह
योगराज सिंह भारत के पूर्व क्रिकेट खिलाडी हैं। वे भारत के आक्रामक बल्लेबाज युवराज सिंह के पिता हैं।
हेलेना बॉनहैम कार्टर
हेलेना बॉनहैम कार्टर (, जन्म २६ मई १९६६) एक अंग्रेज फ़िल्म अभिनेत्री है। उन्होंने अपने अभिनय करियर की शुरुआत के.एम. पेटन्स की टेलिविज़न रूपातरण "अ पैटर्न ऑफ रोज़ेस" से की थी जिसके कारण उन्हें "लेडी जेन" फ़िल्म के लिए मुख्य भूमिका दी गई। वे "अ रूप विथ अ व्यू", "फाईट क्लब" और "हैरी पॉटर" फ़िल्म शृंखला में बेलाट्रिक्स लेस्ट्रेंज की भूमिका के लिए जानी जाती है और अपने साथी टीम बर्टन के साथ अन्य फ़िल्मों, जैसे "प्लैनेट ऑफ द एप्स", "बिग फिश", "कोर्प्स ब्राइड", "चार्ली एंड द चोकोलेट फैक्ट्री", "", "ऐलिस इन वण्डरलैण्ड" और आगामी फ़िल्म "डार्क शैडोज़", में भी भूमिकाएं निभाती है।
बॉनहैम को "द विंग्स ऑफ द डव" और "द किंग्स स्पीच" ले लिए अकादमी पुरस्कारों में नामांकन प्राप्त हुआ है और इसके साथ छः गोल्डेन ग्लोब पुरस्कारों के नामांकन, एक अंतर्राष्ट्रीय एमी पुरस्कार, एक बाफ्टा पुरस्कार और एक स्क्रीन एक्टर्स गिल्ड अवार्ड्स प्रदान किए जा चुके है। २०१२ में इन्हें कमांडर ऑफ द ऑर्डर ऑफ द ब्रिटिश एम्पायर के सम्मान से नवाज़ा गया था।
विश्वावा शिम्बौर्स्का
विश्वावा शिम्बौर्स्का एक पोलिश कवि हैं। उन्होंने कला के क्षेत्र मे सन १९९६ मे नोबेल पुरस्कार जीता था। उनका जन्म प्रोवेंट मे हुआ था।
उनका जन्म २ जुलाई १९२३ को पोलैंड के प्रॉवलेंट मे हुआ था। उनकी पहली पुस्तक सन १९४९ मे प्रकाशित हुई थी। वो पोलिश वर्कर पार्टी की सदस्य भी रही।
उनका निधन १ फ़रवरी स्न २०१२ को ८८ वर्ष के उमर मे हुआ।
अब्दुल रहमान ख़ान
अब्दुल रहमान ख़ाँ मारवाड़ जंक्शन (राजस्थान) निवासी भारत के उन स्वतन्त्रता सेनानियों में से एक हैं, जिन्होंने स्वतन्त्रता के साथ-साथ जन सेवा का भी व्रत लिया था। सन् 1944 में बगड़ी गाँव में एक विशाल जन सभा में मारवाड़ लोक परिषद् के नेता जयनारायण व्यास, मीठा लालजी काका भाग ले रहे थे। जैसे ही व्यास जी ने अपने भाषण में ब्रिटिश साम्राज्यवाद, राजशाही व सामन्तशाही जुल्मों की बातY कही कि रावले ठाकुर ने बन्दूक चलाकर मंच पर हमला बोल दिया। इस घटना में अब्दुल रहमान ख़ाँ के दिल में स्वतन्त्रता की तड़फ और बढ़ गयी। सन् 1946 में मारवाड़ जंक्शन कांग्रेस कमेटी की स्थापना व गठन किया गया। एक झोपड़ी में तिरंगा लगाकर कार्यालय बनाने वाले अध्यक्ष कोई और नहीं अब्दुल रहमान खाँ ही थे। इन्हें जेल की यात्रा भी करनी पड़ी।
दाँत
दाँत (tooth) मुख की श्लेष्मिक कला के रूपांतरित अंकुर या उभार हैं, जो चूने के लवण से संसिक्त होते हैं। दाँत का काम है पकड़ना, काटना, फाड़ना और चबाना। कुछ जानवरों में ये कुतरने (चूहे), खोदने (शूकर), सँवारने (लीमर) और लड़ने (कुत्ते) के काम में भी आते हैं। दाँत, आहार को काट-पीसकर गले से उतरने योग्य बनाते हैं।
दाँत की दो पंक्तियाँ होती हैं,
ऊपर का जबड़ा स्थिर रहता है और नीचे का सचल। खोपड़ी से मैंडिबुल को बाँधनेवाली पेशियों की सहायता से यह आगे पीछे तथा ऊपर नीचे चलकर काटने की और चक्राकार गति द्वारा चबाने की, क्रिया करता है। दाँत शरीर की सबसे मजबूत अस्थि है।
देखिये - मानव के दाँतdaad m dard
अनेक प्राणी दंतविहीन होते हैं, जैसे स्टर्जन (एक प्रकार की मछली), कछुआ (इसमें सिर्फ शल्की जबड़ा होता है) आदि। मछलियों के दाँत पपड़ी के रूपांतर मात्र होते हैं। इन दाँतों में केवल शिखर होते हैं। ये जबड़े के गर्त में बैठे नहीं होते। शार्क मछली में दाँत तीक्ष्ण और त्रिकोण और कई पंक्तियों में होते हैं, सॉ मछली में आरी के दाँते नहीं होते। सरीसृपों में भिन्न प्रकार के दाँत मिलते हैं। विषहीन सर्पों के ऊपर दो दंत पंक्तियाँ और नीचे एक पंक्ति तथा विषधर सर्पों में ऊपर दो विषदंत होते हैं। छिपकली में खूँटियों की पंक्ति के सदृश दाँत मिलते हैं। मगर के दाँत गर्त में स्थित होते हैं। पक्षियों को दाँत नहीं होते।
निम्न श्रेणी के जीवों में सभी दाँत एक जैसे होते हैं (समदन्ती), पर स्तनपायी जीवों में विविध प्रकार के दाँत (एकदादंती), कुछ में दो बार (द्विर्दन्ती) जैसे मनुष्य में, तो कुछ में अनेक बार (बहुशोदन्ती)। चूहों और घोड़ों के भेदक और अग्रचर्वणक के बीच स्थान होता है। हाथी के 'दिखाने के दाँत' वास्तव में उसके छेदक दंत हैं। शूकर और वालरस के बाहर निकले दाँत उनके भेदक दंत होते हैं। नीचे विभिन्न प्राणियों के दंतसूत्र दिए गए हैं।
छ भ अ च  २ १ २ ३
२ १ ३ ३
३ १ ४ ३
३ १ ३ १  ३ १ ३ १
३ १ ४ २
३ १ ४ १
३ १ ३ १
१ १ ३ ०
२ १ ४ ३  २ १ ४ ३
३ १ ४ ३
० ० या १ ३ ३
३ १ ३ ३
० या २ ० ४ ३
१ ० ० या २ ३  १ ० ० या १ ३
२ ० ३ ३
६ ०नोटः-
वाहाका डे जुएरेज़
वाहाका डे जुएरेज़ (स्पेनिश भाषा: Oaxaca de Juárez) मेक्सिको के वाहाका राज्य में स्थित एक क़स्बा है। ओक्साका के राज्य की राजधानी।
दाँत दर्द
दाँतों में या दांतों के आसपास होने वले दर्द को दाँत का दर्द या दन्तशूल (toothache) कहते हैं।
दांतो में दर्द होने के के कई कारण हो सकते हैं। कभी दांतों में कीड़े लग जाने की वजह से दर्द उठता है तो कभी मसूढ़ों में किसी तकलीफ की वजह से दांत दर्द करने लगते हैं। कभी-कभी दांतो की जड़ें काफी ढीली हो जाती हैं। इस वजह से भी दांतों में असहनीय पीड़ा होती है। ऐसी स्थिति में सही से ब्रश कर पाना काफी मुश्किल होता है और सांसों से बदबू आना भी शुरू हो जाता है। जब हम कुछ खाते हैं तो कुछ हिस्सा दांतों पर ही रह जाता है. जैसे सब्जी का दांतों में फंस जाना आदि. यह चीजें दांतों में सड़न पैदा करती हैं. जिससे दांत धीरे-धीरे कमजोर होते जाते हैं. खाना खाने के बाद हम कुल्ला नहीं करते जिसकी वजह से दांत ठीक से सांफ नहीं हो पाते हैं. पहले हम कुछ भी खाने के बाद कुल्ला कर के मुंह साफ़ कर लिया करते थे। अगर आप दांतों का साफ़ और मजबूत चाहते हैं तो कुछ भी खाने के बाद कुल्ला करना न भूलें।
द किंग्स स्पीच (पुरस्कार सूची)
यह २०११ में बनी फ़िल्म द किंग्स स्पीच को मिले पुरस्कार व नामांकनो की सूची है।
दक्षिण अयनांत
दक्षिण अयनांत, वह समय है जब सूर्य आकाश में अपने दक्षिणतम बिंदु पर होता है (दक्षिणी गोलार्द्ध में सबसे उत्तरी बिंदु) और दोपहर में क्षितिज के ऊपर अपने निम्नतम उन्नयन पर नजर आता है।आमतौर पर दक्षिण अयनांत, उत्तरी गोलार्ध में प्रत्येक वर्ष 21 से 22 दिसम्बर के बीच घटित होता है, तथा दक्षिणी गोलार्ध यह घटना और 20 से 21 जून को घटित होती है।
डेविड जे फोस्टर
डेविड जॉनसन फोस्टर (27 जून 1857 - 21 मार्च 1912) वरमोंट से अमेरिकी प्रतिनिधि था |
मुकुटधर पाण्डेय
मुकुटधर पाण्डेय (१८९५ - ६ नवम्बर १९८९) हिन्दी कवि थे। वे छायावाद के जनक माने जाते हैं।
उनका जन्म छत्तीसगढ़ राज्य के बिलासपुर जिले के एक छोटे से गाँव बालपुर में ३० सितम्बर सन् १८९५ ई० को हुआ। वे अपने आठ भाईयों में सबसे छोटे थे। इनकी प्रारंभिक शिक्षा गाँव में ही हुई। इनके पिता पं.चिंतामणी पाण्डेय संस्कृत के प्रकाण्ड विद्वान थे और भाइयों में पं० लोचन प्रसाद पाण्डेय जैसे हिन्दी के ख्यात साहित्यकार थे। बाल्‍यकाल में ही पिता की मृत्यु हो जाने पर बालक मुकुटधर पाण्डेय के मन में गहरा प्रभाव पड़ा किन्तु वे अपनी सृजनशीलता से विमुख नहीं हुए।
उनका निधन ६ नवम्बर १९८९ को हुआ।
सन् १९०९ में १४ वर्ष की उम्र में उनकी पहली कविता आगरा से प्रकाशित होने वाली पत्रिका 'स्वदेश बांधव' में प्रकाशित हुई एवं सन् १९१९ में उनका पहला कविता संग्रह ‘पूजा के फूल’ प्रकाशित हुआ। देश की सभी प्रमुख पत्रिकाओं में लगातार लिखते हुए मुकुटधर पाण्डेय ने हिन्दी पद्य के साथ-साथ हिन्दी गद्य के विकास में भी अपना अहम योग दिया। पत्र पत्रिकाओं में प्रकाशित अनेक लेखों व कविताओं के साथ ही उनकी पुस्तकाकार रूप में प्रकाशित कृतियाँ इस प्रकार हैं – ‘पूजाफूल (१९१६), शैलबाला (१९१६), लच्छमा (अनूदित उपन्यास, १९१७), परिश्रम (निबंध, १९१७), हृदयदान (१९१८), मामा (१९१८), छायावाद और अन्य निबंध (१९८३), स्मृतिपुंज (१९८३), विश्वबोध (१९८४), छायावाद और श्रेष्ठ निबंध (१९८४), मेघदूत (छत्तीसगढ़ी अनुवाद, १९८४) आदि प्रमुख हैं।
पूजाफूल (१९१६), शैलबाला (१९१६), लच्छमा (अनूदित उपन्यास, १९१७), परिश्रम (निबंध, १९१७), हृदयदान (१९१८),  मामा (१९१८), छायावाद और अन्य निबंध (१९८३),  स्मृतिपुंज (१९८३),  विश्वबोध (१९८४),  छायावाद और श्रेष्ठ निबंध (१९८४),  मेघदूत (छत्तीसगढ़ी अनुवाद, १९८४)
हिन्‍दी के विकास में योगदान के लिये इन्हें विभिन्न अलंकरण एवं सम्मान प्रदान किये गये। भारत सरकार द्वारा इन्हें सन् १९७६ में `पद्म श्री’ से नवाजा गया। पं० रविशंकर विश्‍वविद्यालय द्वारा भी इन्हें मानद डी लिट की उपाधि प्रदान की गई।
छायावाद के मुकुट : संजीव तिवारी का आलेख
द पैरेंट ट्रैप (1998 फ़िल्म)
द पैरेंट ट्रैप (1998) परिवार फिल्म पैरेंट ट्रैप (1961 फ़िल्म) की रीमेक है।
मूल नालिका
[[दाँत|दाँतों] के मूल में स्थित जगह को मूल नालिका (root canal) कहा जाता है। [[श्रेणी:दाँत]]
चिकनी चमेली
चिकनी चमेली २०१२ की फ़िल्म "अग्निपथ" का एक हिन्दी आइटम गीत है जिसका निर्माण अजय-अतुल की जोड़ी ने किया है। इस गीत को १५ दिसम्बर २०११ को प्रदर्शित किया गया था जिसमे कटरीना कैफ पर मुख्यतः यह चित्रित किया गया है और ऋतिक रोशन व संजय दत्त अन्य कलाकार है। गीत हो फ़िल्म के साथ २६ जनवरी २०१२ को रिलीज़ किया गया था। इस गीत का छायांकन गणेश आचार्य ने किया है और श्रेया घोशाल ने अपनी आवाज़ दी है।
गीत को फ़िल्म की सफलता का एक महत्वपूर्ण अंग माना जाता है।
यह गीत मराठी फ़िल्म "जत्रा" के गीत "कोम्बडी पळाली" (कोम्बडी पलाली) का हिन्दी संस्करण है। मराठी संगीतकार अजय-अतुल की जोड़ी को मराठी फ़िल्म "नटरंग" से लोकप्रियता हासिल हुई जिसके बाद उन्होंने हिन्दी फ़िल्मों की ओर रुख किया। "विरुद्ध", "सिंघम" और "माई फ्रेंड पिंटो" को संगीत देने के बाद राष्ट्रीय पुरस्कार विजेता जोसी ने करन जौहर की "अग्निपथ" की ओर ध्यान केंद्रित किया।
"हिन्दुस्तान टाइम्स" की परमिता उनियाल ने कहा की "जिन्हें यह गीत शिला की जवानी जैसा लग रहा था के आश्चर्य में पड़ जाएंगे". उन्होंने गीत को तेज़ और कटरीना के नृत्य की काफ़ी सराहना की।
मूल नालिका उपचार
मूल नालिका उपचार या 'रूट कैनाल थेरेपी' (Endodontic therapy) दाँतों के पल्प के उपचार की प्रक्रिया है। इसके द्वारा दाँतों के संक्रमण को हटाया जाता है और भविष्य में संक्रमण न हो इसके लिये उपाय किये जाते हैं। जब यह उपचार प्रचलन में नहीं था तो संक्रमित दाँतों को उखाड़ना ही एकमात्र विकल्प हुआ करता था।
टी-शर्ट
टी-शर्ट (T-shirt) शर्ट की एक विशेष शैली है। यह बिना भतन वाली, प्रायः बिना कालर वाली और प्रायः आधी बाँह की शर्ट होती है।
यह टी-शर्ट दोनों कपल के चेहरे पर एक अनोखे नजारे की तरह लग रहा है। ये टी-शर्ट्स ने ही दोनों को अच्छा शॉवर दिया। और दोनों का दिल भी मिल जाता है। हम आपके लिए एक जोड़ी टी-शर्ट लाए हैं। इस जोड़े का उपयोग पति और पत्नी के कपड़े पहनने के लिए किया जाता है, और जब दोनों पति-पत्नी शाम को खुली सड़क पर चलते हैं, तब उन्हें पहना जाता है।
राया
यह भी देखें
राया (मथुरा, उत्तर प्रदेश)
राया (अरबी : रायः) उस्मानी तुर्क (ऑटोमन) साम्राज्य की करदाता प्रजा को कहते थे। इसमें मुस्लिम, ईसाई और यहूदी शामिल थे।
ग्रीस के ओट्टो
ओट्टो, बवेरिया के राजकुमार, फिर ओथन, यूनान के राजा (, 1 जून 1815 – 26 जुलाई 1867) आधुनिक समय में यूनान के सबसे पहले राजा बनाये गये थे। ओट्टो को यूनान का सम्राट् सन् 1832 में लंदन में आयोजित हुए सम्मेलन में घोषित किया गया, तथा इस प्रकार यूनान महान शक्तियों (यूनाइटेड किंगडम, फ्रांस और रूसी साम्राज्य) के संरक्षण के तहत एक नया स्वतंत्र साम्राज्य बन गया।
सौली निनिस्टö
सौली निनीस्तो फ़िनलैंड के वर्तमान राष्ट्रपति है। उनका जन्म२४ अगुस्त १९४८ को सालो में हुआ था। निनिस्टö सालो ने नगरपालिका परिषद में 1977 से 1992 तक सेवा की और 1987 में फिनलैंड उचित जिले से फिनिश संसद एडूसकुंता के सदस्य निर्वाचित हुए| निनिस्टö 1996 में वित्त मंत्री बने। निनिस्टö को स्न २००० में उनकी पार्टी द्वारा चुनावों में राष्ट्रपति के लिए खड़ा होने के लिए आग्रह किया गया था लेकिन उन्होने मना कर दिया था। निनिस्टö 2012 के चुनाव में दूसरी बार पार्टी में राष्ट्रपति पद के उम्मीदवार थे और दो ​​राउंड के बाद वे राष्ट्रपति के रूप में निर्वाचित हो गाय|
एल्बेरतो देल रियो
एल्बेर्तो रोड्रिगेज (जन्म 25मई,1977) एक मेक्सिकन प्रोफेश्नल रेस्लर है जो वर्तमान समय में ड्ब्लु ड्ब्लु ईसे अनुबन्धित है जिसमे ये एल्बेरतो देल रियो के रिंग नेम से ड्ब्लु ड्ब्लु ई रॉब्रान्ड में रेस्लिङ कर रहे हैं। ये दो बार के ड्ब्लु ड्ब्लु ई चेम्पियन भी रह चुके हैंऔर इसके साथ इन्होने अब तक का सबसे बड़ा रॉयल रंबल मैच भी जीता है जिसमे इनके अलावा अन्य 39 प्रतिभागीयो ने भी प्रतिस्पर्धा किया। और ये मिस्टर मनी इन द बैन्क 2011 भी है।
मेड़ता
मेड़ता भारत के राजस्थान राज्य के नागौर ज़िले में स्थित एक नगर है।
मेड़ता नगर राजस्थान राज्य के मध्यवर्ती नगर जोधपुर से 100 मील दूर है। लगभग सन् 1460 में स्थापित यह शहर एक समय में महत्त्वपूर्ण व्यापार का केन्द्र था। यहां कभी मेडतिया राठौडो का राज हुवा करता था । जो की राव दुदा के वंसज है। मेड़ता प्रसिद्ध कृष्ण भक्त-कवयित्री मीराबाई का जन्म स्थान माना जाता है। यहाँ राजपूत काल का एक दुर्ग है। 1562 ई. में इस दुर्ग को अकबर ने जीता था। नन्दलाल डे के अनुसार इसका प्राचीन भाग मार्तिकावत है। इसके आस-पास के क्षेत्रों में कई युद्ध हुए थे, जिनमें 1790 ई. में जयपुर और जोधपुर राज्यों की सेनाओं पर मराठों की विजय शामिल है। यहाँ पर चारभुजा नाथ, रावदुदा गढ, मीरा महल, मालफोर्ट व कई स्मारक प्रस्तर स्तम्भ स्थित हैं। यहाँ अकबर द्वारा निर्मित एक मस्जिद भी स्थित है।
मालकोट दुर्ग का निर्माण रावमालदेव ने 1518 ई. के आसपास कराया था।
मेड़ता शहर की दक्षिण दिशा में पौराणिक और ऐतिहासिक कुण्डल सरोवर के किनारे मालकोट दुर्ग स्थित है। यह एक जल दुर्ग है। यहां कई लड़ाईयां लड़ी गई थीं। मुख्य रूप से राठौड़-मराठा युद्ध में चलाए गई तोपों के गोलों के निशान आज भी इस दुर्ग की प्राचीरों और बुर्जों पर स्पष्टता से देखे जा सकते हैं। इस दुर्ग का उपयोग सैन्य छावनी के रूप में किया जाता था। सुरक्षा की दृष्टि से इस दुर्ग के चारों ओर गहरी खाईयों में कुण्डल सरोवर का पानी भरा रहता था। दुर्ग में गुर्जर प्रतिहार काल की एक बावड़ी भी मौजूद है जो शिल्पकला की दृष्टि से महत्वपूर्ण है। यह दुर्ग पुरातत्व विभाग द्वारा संरक्षित है।
मध्यमिका
मध्यमिका राजस्थान, भारत में चित्तौड़ के निकट एक प्राचीन नगरी है।
इस नगरी को अब 'नगरी' के नाम से ही जाना जाता है। एक पुरात्मा वीर यवन ने इस नगरी को घेर लिया था, जो सम्भवत: यवन राजा मीनेंडर था। तीसरी शताब्दी ई.पू. में यह नगर बहुत महत्त्वपूर्ण स्थान माना जाता था। इसके खण्डहरों में मौर्यकालीन भवन के कुछ चिह्न तथा शुंग काल के दो शिलालेख प्राप्त हुए हैं। इन शिलालेखों में अश्वमेध तथा वाजपेय यज्ञों का उल्लेख है।
शाहपुरा, भीलवाड़ा
शाहपुरा (Shahpura) भारत के राजस्थान राज्य के भीलवाड़ा ज़िले में स्थित एक नगर और तहसील है।
एक प्राचीर से घिरे शाहपुरा की स्थापना 1629 में हुई थी। और इसका नाम मुग़ल बादशाह शाहजहाँ के नाम पर रखा गया था। जिन्होंने 1628 से 1658 तक शासन किया। इस नगर में रामसनेहियों (रामभक्तों) रामद्वारा मध्यकालीन भिक्षुओं की पीठ थी। शाहपुरा भूतपूर्व सियासत 'शाहपुरा' की राजधानी था और 1949 में यह राजस्थान राज्य का हिस्सा बना। शाहपुरा को महाराणा अमीर सिंह प्रथम के दूसरे पुत्र सूरजमल की जागीर (संपत्ति) के रूप में जाना जाता है; इनका शीर्षक 'राजा धीराज' है। सूरजमल के दो बेटे थे सुजान सिंह और वीरमदेव। शाहजहाँ के काल में, सुजान सिंह सम्राट की सेवा में शामिल हो गए, जिसने उन्हें फूलिया का जिला और 800 जाट (पैदल सैनिक) की मंसब (सैन्य पदस्थापना) और 300 सवार (घोड़े या घुड़सवार) दिए। 1643 में, सुजान सिंह का मंसब 1,000 जाट और 500 सवार, और 1645 में 1,500 जाट और 700 सवार तक बढ़ा था। बाद में, वह मुगल राजकुमार औरंगज़ेब के साथ कंधार गए और 1651 में, उनका मंसब 2,000 जाट और 800 सवार तक बढ़ गया।
जब शाहजहाँ ने अपनी सेना को 1615 की संधि के उल्लंघन में बहाल की गई दीवार को ढहाने के लिए चित्तौड़ में सद्दुल्ला खान की कमान में भेजा, सुजान सिंह उसके साथ थे। सुजान के कृतघ्न कार्य का बदला लेने के लिए, महाराणा राज सिंह I ने शाहपुरा (1658) पर हमला किया और 22,000 /-रुपये का जुर्माना लगाया। महाराणा राज सिंह ने वीरमदेव द्वारा शासित क्षेत्र को भी जला दिया। बाद में, शाहजहाँ ने सुजान को महाराणा जसवंत सिंह को विद्रोही राजकुमार औरंगजेब के खिलाफ उनकी लड़ाई में सहायता करने के लिए धर्मत भेजा। वहाँ, सुजान अपने 5 बेटों के साथ मर गया।
यहाँ के उद्योगों में कपास ओटाई, हस्तशिल्प वस्त्र बुनाई, रंगाई तथा वार्निश किये हुए लकड़ी के काम से जुड़े कारख़ाने शामिल हैं। फड़ शैली यहां की प्रसिद्ध है
शाहपुरा में महर्षि दयानन्द सरस्वती विश्वविद्यालय अजमेर, राजस्थान से संबद्ध एक महाविद्यालय भी है। जो वहां के क्रांतिकारी कुं. प्रताप सिंह बाहरठ के नाम पर है जो काफी पुराना हैं। तथा आजकल दो तीन प्राईवेट कालेज भी हैं।...कंचन देवी कॉलेज है । वर्तमान में शाहपुरा में प्रभु श्री राम चरण कन्या विद्या पीठ शिक्षक प्रशिक्षण महाविद्यालय, डाइट एवं आदर्श विद्या मंदिर माध्यमिक विद्यालय ,तथा एक गवर्नमेंटसीनियर सेकेंडरी स्कूल शाहपुरा, वीर माता मणि कंवर बालिका विद्यालय जैसे संस्थान कार्यरत हैं।
2001 की जनगणना के अनुसार इस क्षेत्र की जनसंख्या 28,170 थी।
ब्यावर
ब्यावर (Beawar) भारत के राजस्थान राज्य के अजमेर ज़िले में स्थित एक नगर है।
ब्यावर प्रमुख रेल और सड़क जंक्शन वाला शहर है। यह कृषि-उत्पादों और कपड़ों का एक व्यावसायिक केंद्र है। उद्योगों में कपास की ओटाई, हथकरघा, होज़री निर्माण और काष्ठशिल्प से जुड़े उद्योग शामिल हैं। यहाँ के महाविद्यालय महर्षि दयानंद सरस्वती विश्वविद्यालय से संबद्ध हैं। यहाँ की तिलपट्टी (तिल और शक्कर से बनी पट्टी) की प्रसिद्धी विश्व स्तर पर है।
बदनौर
बदनौर, राजस्थान के भीलवाड़ा जिले का एक नगर है। यह तहसील मुख्यालय है।
किले का नाम यहाँ के परमार शासक 'बदना' के साथ जुड़ा हुआ है। इन्होंने 845 ईस्वी में बदनापुर की स्थापना की थी जो बाद में जाकर बदनोर कहलाया। वही यहाँ से खुदाई में प्राप्त 1439 ई के एक शिलालेख से यह ज्ञात होता है कि इसे 'वर्धनपुर' भी कहा जाता था। हम्मीर रासो में भी बदनोर किले के बारे मे वर्णन मिलता है। किले में स्थित चार भुजा मन्दिर के शिलालेख से ज्ञात होता है कि बदनोर किले का निर्माण 1584 में किया गया था। किले में कई मन्दिर एवं धार्मिक स्थित है जिनमें द्वारकाधीश मन्दिर, मैया सीता मन्दिर, गोपाल मंदिर तथा किले से 2 किलोमीटर दूर स्थित कुशला माता मन्दिर प्रमुखतया हैं.
द इटालियन जॉब
द इटालियन जॉब () २००३ में बनी अंग्रेज़ी चोरी पर आधारित फ़िल्म है जिसका निर्देशन एफ. गैरी. ग्रे द्वारा किया गया है। फ़िल्म में मार्क वाह्ल्बर्ग, चार्लीज़ थेरॉन, एडवर्ड नॉर्टन, सेथ ग्रीन, जेसन स्तेथम, मोस डेफ, डोनाल्ड सदरलैंड मुख्य भूमिकाओं में है। यह १९६९ में बनी इसी नाम की ब्रिटिश का अमरीकी पुनर्निर्माण है जिसमे चोरों की एक टीम मिलकर अपने उस साथी से सोना चुराने की योजना आंख्ती है जिसने पहले उन्हें धोका दिया था। इस फ़िल्म का हिन्दी रूपांतरण "प्लेयर्स" २०१२ में रिलीज़ किया गया है।
जेसन स्टेथम
जेसन स्टेथम (, जन्म २६ जुलाई १९६७) एक अंग्रेज़ फ़िल्म अभिनेता व जों गाय रिची की जुर्म पर आधारित फ़िल्में, "रिवॉल्वर", "स्नैच" और "लॉक, स्टॉक एंड स्मोकिंग बैरल्स" में भूमिकाओं के लिए जाने जाते हैं। स्टेथम ने "द इटालियन जॉब" जैसी कई अमरीकी फ़िल्मों में सह-कलाकार की भूमिका निभाई है व "द ट्रांसपोर्टर", "डेथ रेस", "क्रैंक", "द बैंक जॉब" और "वॉर" शामिल है। स्टेथम "द एक्सपेंडेबल्स" में सिल्वेस्टर स्टेलोन, अर्नोल्ड श्वार्ज़नेगर, ब्रूस विलिस, जेट ली और डॉल्फ लुण्डग्रिन के साथ भी नज़र आए है। वे अक्सर अपने साहसिक दृश्य खुद ही करते हैं। इनकी सब फिल्मे अच्छी है
कोयंबतूर उपमार्ग
कोयंबतूर उपमार्ग दक्षिण भारत के कोयंबतूर शहर के राष्ट्रीय राजमार्ग और राज्य राजमार्ग को जोड़ने वाले सड़कें का सामूहिक नाम है।
पोर्ट सॉयाड स्टेडियम संघर्ष
पोर्ट सॉयाड स्टेडियम संघर्ष १ फारबॅरी २०१२ को अल-मसरे क्लब और अल-असले-सॅ के बीच खेले जेनी वाले फूटबाल मुक़ाबले के दौरान हुआ था|ईस्के दौरान ७९ लोगो के मृतु हुए और अनेको घायल हुए|ईस मुक़ाबले मे अल -मसरे क्लब ने १-३ से जीत हासिल की थी|ईसी दौरान विरोधी टीम के स्मार्थको ने मैदान मे घुसकर हंगामा सुरू कर दिया|
म्व रबौल क्वीन
म्व रबौल क्वीन एक यात्री नौका थी। यह नौका १९८३ में जापान में बनाए गयी थी।  यह यात्री नौका २ फर्बूरी २०१२ को ल्हरे की जोरदार टक्कर के कारण समुंदर में डूब गयी। ईक अनुमान के मुताबिक डूबते वक्त ईस नौका पर तकरीबन ५०० यात्री सवार थे।  बचाव के दौरान अधिकतर यात्रियो को बचा लिया गया लेकिन १०० यात्री अभी तक नहीं मिल पाए|
मोहम्मद नशीद
मोहम्मद नशीद २००८-२०१२ तक मालदीव के राष्ट्रपति रहे। वे मालदीव डेमॉक्रेटिक पार्टी के संस्थापक भी है। उन्होने ७ फ़रवरी २०१२ को ईस्तीफ़ा दे दिया।
नजीबाबाद
नजीबाबाद (Najibabad) भारत के उत्तर प्रदेश राज्य के बिजनौर ज़िले में स्थित एक नगर है।
नजीबाबाद मालन नदी से कुछ दूर पर गढ़वाल की तराई में स्थित है। नजीबाबाद जिला बिजनौर की तहसील भी है, जिसमें कई गाँव सम्मिलित हैं। नजीबबाद में रेल स्टेशन है और तीन राष्ट्रीय राजमार्ग - एनएच ३४, एनएच ५३४ और एनएच ७३४ - यहाँ से गुज़रते हैं।
नजीबाबाद को मुग़ल सम्राट अहमदशाह के समकालीन नवाब नज़ीबुद्दौला ने 1750 ई. में बसाया था। नज़ीबुद्दौला एक सफल कूटनीतिज्ञ था और मुग़ल साम्राज्य की तत्कालीन राजनीति में इसका काफ़ी दख़ल था। इसका मक़बरा नजीबाबाद में स्थित है। सन् 1857 के विद्रोह में नज़ीबुद्दौला के उत्तराधिकारी नवाब दुंदू खाँ ने अंग्रेजों के विरुद्ध बग़ावत की थी, जिसके कारण उसकी रियासत ज़ब्त कर ली गई और उसका एक भाग रामपुर रियासत को दे दिया गया।
अल्लामा ताजवर नजीबाबादी केवल नजीबाबाद ही में नहीं बल्कि दूर दूर तक पहचान बना चुके थेे। प्रसिद्ध् गजलकार दुश्‍यंत कुमार का गांंव राजपुर नवादा भी नजीबाबाद के समीप है। महेन्द्र अश्क नजीबाबाद के समीपस्‍थ आदर्श नगर में रहते हैं और आज देश के जानेमाने शायरों में शुमार होते हैं। रश्मि अग्रवाल एक बेहतरीन लेखिका के साथ साथ कवि हैं और भारत के राष्‍ट्रपति के हाथों सम्‍मानित हो चुकी हैं। आलोक कुमार त्‍यागी हिंदी साहित्‍य का उभरता हुआ नाम है। आकाशवाणी नजीबाबाद से उनकी सुरीली आवाज सुनी जा सकती है। वह ग्राम रघुनाथपुर के रहने वाले हैं।
नजीबाबाद को सन 27 जनवरी 1978 में आकाशवाणी केंद्र की सौगात मिली। उत्तराखंड और यूपी के बार्डर पर नजीबाबाद में स्थापित 200 किलो हटर्ज के आकाशवाणी केंद्र से प्रसारित होने वाले कार्यक्रमों में यूपी, उत्तराखंड, पंजाब, हरियाणा, राजस्थान, हिमाचल प्रदेश आदि राज्यों के श्रोता सुनते है।
देवबन्द
देववन्द (Deovand) भारत के उत्तर प्रदेश राज्य के सहारनपुर ज़िले में स्थित एक नगर है। यह दिल्ली से लगभग 150 किमी दूर है और सहारनपुर और मुज़फ़्फ़रनगर के बीच स्थित है। सहारनपुर से यह 52 किमी और मुज़फ़्फ़रनगर से 24 किमी दूर है।
देवबंद एक प्रागैतिकहासिक नगर है, जिसकी कहानी मानव सभ्यता के अतीत से शुरु होती है। देवबंद में त्रिपुर बाला सुंदरी देवी का मंदिर भी है माँ त्रिपुरा बल सुंदरी देवी मंदिर के द्वार पर लगा शिलालेख अज्ञात काल का कहा जाता है इसको आज तक नहीं पढ़ा जा सका है देवबंद के बारे में यह प्रसिद्ध है कि यहाँ घने जंगल थे और छोटी छोटी झोपड़िया थी देवबंद में राधावल्लभ का ऐतिहासिक मंदिर भी है।
सन् 1857 के प्रथम भारतीय स्वतंत्रता संग्राम के बाद यहाँ मदरसा दारुल उलूम देवबंद की स्थापना हुई जो प्रसिद्ध है। विभाजन के बाद पंजाबी समुदाय और सिक्ख समुदाय के लोग भी देवबंद में आकर बस गए। पंजाबी समुदाय की तादाद कम है और सिक्खों की तादाद तो बस गिनती की ही है। रेलवे रोड पर एक गुरूद्वारा भी है।
ईसाईयों की गिनती बहुत थोड़ी है। सभी लोग एक दूसरे के साथ सद्भावना के साथ रहते हैं और एक दूसरे की ख़ुशी और ग़म में शिरकत भी करते हैं।
फेरान्ती प्रभाव
कम लोडित (loaded) लम्बी संचरण लाइन (ट्रांसमिशन लाइन) की प्रापक वोल्टता (receiving end voltage) उसके प्रेषित वोल्टता (sending end voltage) से कुछ अधिक होती है। इसे फेरान्ती प्रभाव (Ferranti effect) कहते हैं। इसका सबसे पहला अनुभव फेरान्ती (Sebastian Ziani de Ferranti) को सन् में १८९० में डेप्टफोर्ड (Deptford) जनन संयंत्र को चालू करते समय हुआ था और उनके ही नाम पर इस प्रभाव का नाम रखा गया है।
फेरान्ती प्रभाव के कारण प्रापक वोल्टता "U" का मान प्रेषित वोल्टता "U" से अधिक होता है:
जहाँ
तथा C' = प्रति किमी लाइन धारिता, L' = प्रति किमी लाइन प्रेरकत्व, &omega = कोणीय आवृत्ति; तथा "l" = लाइन की लम्बाई है। इसमें लाइन का प्रतिरोध नगण्य ("R"=0) मानने पर हमे लगभग वोल्टता वृद्धि प्राप्त होती है-
इस सूत्र से स्पष्ट है कि लाइन की लम्बाई जितनी ही अधिक होगी, C और L भी उतने ही अधिक होंगे और वोल्टता-वृद्धि उतनी ही गुना अधिक होगी। फेरान्ती प्रभाव अपेक्षाकृत कम लम्बाई के केबलों में भी देखने को मिलती है क्योंकि उनका प्रति किमी धारिता (कैपेसिटैंस) अधिक होता है।
विजय कुमार मलहोत्रा
विजय कुमार मलहोत्रा (जन्म: ३ दिसम्बर १९३१ लाहौर) भारत के एक राजनेता तथा शिक्षाविद हैं। वे लोक सभा सांसद, खेलकूद प्रशासक व शिक्षा जगत से सम्बद्ध प्रोफेसर हैं। लोग उन्हें प्रोफेसर विजय कुमार मलहोत्रा के नाम से भी जानते हैं। उन्होंने दिल्ली सदर व दक्षिणी दिल्ली से क्रमाश: ९वीं व १४वीं लोकसभा का प्रतिनिधित्व किया। कई संसदीय समितियों के सदस्य से लेकर अध्यक्ष रह चुके श्री मलहोत्रा आजकल ग्रेटर कैलाश नई दिल्ली से दिल्ली विधान सभा के सदस्य हैं। उनकी गणना भारतीय जनता पार्टी के वरिष्ठ सदस्यों में की जाती है।
प्रो॰ विजय कुमार मलहोत्रा का जन्म ३ दिसम्बर १९३१ को ब्रिटिश भारत में पंजाब प्रान्त के एतिहासिक शहर लाहौर में हुआ था। १९४७ में भारत-विभाजन के बाद यह शहर पाकिस्तान चला गया। उनके पिता का नाम श्री खजान चन्द और माता का श्रीमती सुशीला देवी था। उनकी शिक्षा दीक्षा डी॰ए॰वी॰ कॉलेज लाहौर, पंजाब विश्वविद्यालय तथा हंसराज कॉलेज दिल्ली से हुई। वे हिन्दी साहित्य से एम॰ए॰ तथा पी॰एच॰डी॰ हैं। उनका विवाह ९ मई १९६० को श्रीमती कृष्णा मलहोत्रा से हुआ। पति-पत्नी के सन्तुलित परिवार में एक बेटा व एक बेटी है।
मलहोत्रा जी का राजनीतिक जीवन बहुत लम्बा रहा है। सन १९६७ में दिल्ली नगर निगम के महापौर से शुरू हुई उनकी राजनीतिक यात्रा में कई महत्वपूर्ण पडाव आये जिनमें १९७७ की तत्कालीन जनता पार्टी के दिल्ली प्रदेश अध्यक्ष, १९८० से १९८४ तक भारतीय जनता पार्टी के दिल्ली प्रदेश अध्यक्ष तथा भारतीय जनता पार्टी संसदीय दल के उपनेता से लेकर अखिल भारतीय तीरन्दाजी संघ व भारतीय ओलम्पिक संघ के अध्यक्ष पद के प्रमुख दायित्वों का निर्वहन उन्होंने कुशलतापूर्वक किया है।
२६ सितम्बर २००८ को भारतीय जनता पार्टी ने मलहोत्रा जी को मुख्यमन्त्री के पद का प्रत्याशी घोषित करते हुए दिल्ली विधान सभा का चुनाव लडा। इस आम चुनाव में मलहोत्रा जी तो ग्रेटर कैलाश नई दिल्ली विधान सभा क्षेत्र से विजयी हुए परन्तु उनकी पार्टी बहुमत नहीं जुटा सकी। उस समय वे लोकसभा के सांसद भी थे। मलहोत्रा जी ने दिल्ली की जनता की सेवा में स्वयं को समर्पित करते हुए सांसद के उच्चतर पद से त्यागपत्र दे दिया और विधान सभा की सीट बरकरार रखी। अब वे दिल्ली विधान सभा मे प्रतिपक्ष के नेता की भूमिका निभा रहे हैं।
राजनीति और खेल के साथ-साथ मलहोत्रा जी का हिन्दी साहित्य से भी लगाव रहा है। उन्होंने हिन्दी में पी॰एच॰डी॰ तो की ही, साथ ही प्रोफेसर के रूप में अध्यापन-कार्य भी किया। किन्तु इसके अतिरिक्त उन्होंने कई पुस्तकें भी लिखी हैं। उनकी चर्चित पुस्तकें हैं:
मार्क वाह्ल्बर्ग
मार्क रॉबर्ट माइकल वाह्ल्बर्ग (, जन्म ५ जून १९७१) एक अमरीकी फ़िल्म अभिनेता, निर्माता व भूतपूर्व रैपर है। अपने शुरूआती वर्षों में वह मार्की मार्क के नाम से जाने जाते थे और १९९१ में एक बैंड मार्की मार्क एंड द फंकी बंच के साथ एक संगीतकार के रूप में मशहूर हो गए। वह्ल्बर्ग को उनकी फ़िल्में "बूगी नाइट्स" (१९९७), "थ्री किंग्स" (१९९९), "द परफेक्ट स्टॉर्म" (२०००), "प्लैनेट ऑफ द एप्स" (२००१), "द इटालियन जॉब" (२००३), "आई हार्ट हकाबीज़" (२००४), "फौर ब्रदर्स" (२००५), "द डिपार्टेड" (२००६), "इन्विंसिबल" (२००६), "शूटर" (२००७) और "द फाइटर" (२०१०) के लिए जाना जाता है।
वाह्ल्बर्ग का जन्म डोर्चेस्टर में बोस्टन, मेसाचुसेट्स के पास नौ बच्चों के परिवार में सबसे छोटे लड़के के रूप में हुआ। उनके भाई बहन आर्थर, जिम, पौल, रोबर्ट, ट्रेसी, मिशेल, डेबी (२००३ में ४४ वर्ष की आयु में मृत) और डोनी है। उनके पिता आधे स्वीडिश और आधे आयरिश वंश के है और माँ आयरिश, अंग्रेज़ और फ्रांसीसी कनेडियाई वंश की है। अपनी माँ की ओर से वह्ल्बर्ग लेखक नैथानियल हाव्थोर्ण के संबंधी है। वह्ल्बर्ग की माँ एल्मा ऐलानी एक बैंक में क्लर्क और नर्स की मदद कर्ता थी और उनके पिता डोनाल्ड एडवर्ड वह्ल्बर्ग एक डिलीवरी चालक के रूप में कार्य करते थे। १९८२ में उनके माता-पिता का तलाक हो गया। वह्ल्बर्ग की परवरिश एक रोमन कैथलिक के रूप में हुई और उन्होंने कोपले स्क्वेर हाई स्कुल, जों न्यूबरी मार्ग, बोस्टन पे स्थित है, से पढ़ाई की।
वह्ल्बर्ग ने माना है की वे २०-२५ बार बोस्टन पुलिस के साथ परेशानी में रहे थे। १३ साल की उम्र तक वह्ल्बर्ग को कोकेन और अन्य नशीले पदार्थों की लत लग गई थी। १५ वर्ष की आयु में उन्होंने काले स्कूली छात्रों को एक ट्रिप के दौरान पत्थर मारे व रंग-भेद करते हुए गालियाँ सुनाई थी।
जब वे सोलह के हुए तो वह्ल्बर्ग ने एक विएतनामी व्यक्ति को रस्ते पर लकड़ी के डंडे से बेहोश होने तक मारा. उन्होंने एक अन्य विएतनामी व्यक्ति को एक आँख से अंधा बना दिया और एक सुरक्षा गार्ड पर भी भेद-भाव करते हुए हमला किया।
राजीव मल्होत्रा
राजीव मल्होत्रा (जन्म : सितम्बर, 1950) भारतीय मूल के अमेरिकी लेखक, विचारक तथा प्रखर वक्ता हैं। वे 'इनफिनिटी फाउण्डेशन' के संस्थापक हैं। मल्होत्रा के ‘इनफिंटी फाउंडेशन’ ने पिछले कई वर्षों में बहुत-से विद्वानों और परियोजनाओं को आर्थिक सहायता देकर विश्वविद्यालयों में भारतीय ज्ञान परंपरा को स्थापित करने का प्रयास किया है।
राजीव मल्होत्रा 1971 में दिल्ली के सेंट स्टीफन्स कालेज से स्नातक बनकर भौतिक शास्त्र एवं कम्प्यूटर विज्ञान में उच्च अध्ययन हेतु अमरीका गये। अमरीका में अनेक बहुराष्ट्रीय कम्पनियों में वरिष्ठ एक्जीक्यूटिव व मैनेजमैंट कन्सलटेंट के पदों पर कार्य किया। स्वतंत्र उपक्रम भी चलाये किन्तु लगभग दस वर्ष पूर्व उन्होंने लाभ कमाने से छुट्टी ले ली और 1995 में 'इन्फिनिट फाउंडेशन' नामक एक लाभ-शून्य संस्था की स्थापना की। विभिन्न सभ्यताओं के बीच सद्भाव पैदा करने और भारत के प्रति अमरीका में सही दृष्टि देने के लिए उन्होंने इस संस्था के माध्यम से अनेक शोधवृत्तियां दीं, सम्मेलन व संगोष्ठियों का आयोजन किया।
इनकी प्रेरणा से एक बड़ी पुस्तक अभी हाल में प्रकाशित हुई है। इस पुस्तक का शीर्षक है, "इन्वेडिग दि सेक्रेड : एन एनालिसिस ऑफ हिन्दुइज्म स्टडीज इन अमरीका" (पवित्र पर हमला: अमरीका में हिन्दुइज्म सम्बंधी अध्ययनों का विश्लेषण)। इस पुस्तक का एक पूरा खंड राजीव मल्होत्रा के लेखों पर आधारित है। इस पुस्तक में अनेक अमरीकी प्रवासी भारतीय विद्वानों के लेखों का संकलन है। प्रत्येक लेख में विकृत अमरीकी शोध-दृष्टि की गम्भीर समीक्षा दी गई है। गणेश, शिव, काली आदि श्रद्धा केन्द्रों का कितना वीभत्स व विद्रूप चित्रण अमरीकी विद्वानों द्वारा किया गया है, यह इस पुस्तक में बताया गया है। इस पुस्तक का कहना है कि लगभग 8000 विश्वविद्यालयी प्रोफेसर भारत पर शोध कार्य में लगे हुए हैं और इन सबका सूत्र संचालन अमरीकन एकेडमी ऑफ रिलीजन (ए.ए.आर.) व उसका एक घटक "रिलीजन इन साउथ एशिया" (रीसा) नामक संस्थायें करती हैं।
श्री राजीव मल्होत्रा के प्रमुख प्रकाशन निम्नलिखित हैं-
WWE चैंपियंस की सूची
WWE चैंपियनशिप एक पेशेवर कुश्ती विश्व हैवीवेट चैम्पियनशिप WWEमें है। यह कच्चे ब्रांड, SmackDown ब्रांड के विश्व हैवीवेट चैम्पियनशिप के पूरक के विश्व शीर्षक है। यह पहला विश्व खिताब में WWE, 1963 में दुनिया चौड़ा कुश्ती महासंघ (WWWF) विश्व हैवीवेट चैम्पियनशिप के रूप में पेश किया गया होने की स्थापना की है। समाप्त होने के बाद पदोन्नति थी नेशनल एलायंस कुश्ती (NWA) के साथ अपनी संबद्धता परिवर्णी शब्द को प्रतिबिंबित करने के लिए भी नाम बदल शीर्षक के साथ विश्व कुश्ती महासंघ (डब्लू डब्लू एफ) का नाम।
2001 में, यह एकीकृत WCW चैम्पियनशिप में है डब्ल्यूडब्ल्यूएफ buyout विश्व कुश्ती चैम्पियनशिप (WCW) के बाद के साथ था और निर्विवाद चैम्पियनशिपबन गया। 2002 में डबल्यू डबल्यू एफ था विश्व कुश्ती मनोरंजन (WWE) का नाम और दो, रॉ और SmackDown, में फ्रेंचाइजी एक ब्रांड एक्सटेंशनमें अपने रोस्टर में विभाजित। शीर्षक फिर SmackDown ब्रांड करने के लिए, नामित किया गया, जबकि एक वैकल्पिक विश्व खिताब कच्चे ब्रांड के लिए विश्व हैवीवेट चैम्पियनशिप के रूप में जाना जाता WWE की स्थापना की। WWE निर्विवाद चैम्पियनशिप WWE चैंपियनशिप के बाद से के रूप में ज्ञात किया गया है।
यह चैम्पियनशिप आम तौर पर जिसमें प्रतिभागियों आमतौर पर निष्पादित पटकथा पेशेवर कुश्ती मैचमें, चुनाव लड़ा है समाप्त होने के बजाय सीधे प्रतियोगितामें संघर्ष। कुछ राजा जबकि दूसरों के अपने असली नामका उपयोग एक अंगूठी नाम, का उपयोग करके चैंपियंस द्वारा आयोजित की गई। पहली चैंपियन जो 1963 में शृंखला जीती बडी रोजर्स, था। कुल मिलाकर, 43 विभिन्न सरकारी चैंपियंस, जॉन Cena ज्यादातर राजा दस से कम होने के साथ गया है।
Wwe .world wrestling entertainment.
के रूप में 14, 2022.
एल एन टी महाविद्यालय
एल एन टी महाविद्यालय मुजफ्फरपुर स्थित बिहार विश्वविद्यालय का एक अंगीभूत महाविद्यालय है। यह बिहार के एक प्रमुख कॉलेज है
सीएम पंक
सीएम पंक (; जन्म : २६ अक्टूबर १९७८) एक पेशेवर मुक्केबाज है। वह सात बार विश्व-विजेता रह चुके हैं।
TNA
अंतोनियो बान्देरस
जोसे एंटोनियो डॉमिंगज़ बैंडेराज़ (, जन्म १० अगस्त १९६०) जों मुख्यतः एंटोनियो बैंडेराज़ के नाम से जाने जाते हैं, एक स्पेनी फ़िल्म अभिनेता, फ़िल्म निर्देशक, फ़िल्म निर्माता और गायक है। उन्होंने अपने अभिनय की शुरुआत १९ की उम्र में पेड्रो अल्मोदोवर की फ़िल्मों की शृंखला से की थी और बाद में बड़ी हॉलिवुड फिल्मों में, मुख्यतः १९९० के दशक में बनी "असैसिंस", "एविटा", "इंटरव्यू विथ द वेम्पायर", "फिलिदेल्फिया", "डेस्पराडो", "द मास्क ऑफ ज़ोरो", "स्पाय किड्स" और "श्रेक" के भागो व "पूस इन द बूट्स" में भूमिकाएं निभाई।
मोहम्मद वहीद हसन
मोहम्मद वहीद हसन(ޑރ. މުހައްމަދު ވަހީދު ޙަސަން މަނިކު)(जन्म-३ जनवरी १९५३) मालदीव के राष्ट्रपति और मालदीव राष्ट्रीय रक्षा बल के मुख्य कमांडर रह चुके हैं|
कोसीकलाँ
कोसीकलाँ (Kosi Kalan) भारत के उत्तर प्रदेश राज्य के मथुरा ज़िले में स्थित एक नगर है।
मथुरा से 50 कि. मी. उत्तर-पश्चिम में कोसी अथवा कोसीकलाँ स्थित है। यह आगरा-दिल्ली सड़क पर स्थित है। इस स्थान पर श्री नन्द महाराज की कुशस्थली थी, इस कारण इस स्थान का नाम कोसी अथवा कोसीकलाँ हुआ। एक दिन श्री नन्द महाराज जब द्वारका पुरी दर्शन की तैयारी करने लगे तो श्रीकृष्ण ने इसी स्थान पर श्री नन्द-यशोदा को अपने ईश्वरीय शक्ति से समस्त द्वारका पुरी का दर्शन कराया थ। इस गांव में गोमतीकुण्ड, विशाखा कुण्ड, मायाकुण्ड, श्री राधामाधव मन्दिर, श्री राधाकान्त मन्दिर, श्री लक्ष्मीनारायण मन्दिर, श्री राधावल्लभ मन्दिर एंव श्री दाऊजी मन्दिर दर्शनीय हैं। मथुरा ज़िले में कोसी एक महत्त्वपूर्ण मण्डी है। यह एक व्यापारिक मण्डी व व्यापारिक केन्द्र है। कोसी शब्द कुशस्थली का अपभ्रंश है जो कि द्वारिका का दूसरा नाम है। इस बात की पुष्टि कोसी में रत्नाकार कुण्ड, माया कुण्ड, विशाखा कुण्ड और गोमती कुण्ड की स्थिति से होती है। द्वारका में भी इसी नाम के कुण्ड है। कोसी के निकट से ही आगरा नहर प्रवाहित होती है। यह कस्बा पहले निचाई पर स्थित होने के कारण अस्वस्थकर था लेकिन अब इसकी जलवायु पहले जैसी अस्वस्थकर नहीं है।
सन 1906-7 ई. में सिंचाई विभाग ने इस ओर उद्योग किया जिसके परिणाम स्वरूप यहाँ की जलवायु में पर्याप्त सुधार हुआ। इस कस्बे के केन्द्र में एक बड़ी सराय है जिसका विस्तार 9.5 बीघा में है। यह एक ऊँची द्दढ़ दीवाल से घिरी हुई है जिसमें दो बड़े लाल पत्थर के महराब वाले दरवाजे हैं। इस सराये के निर्माता ख्वाजा इतबाने खाँ कहे जाते हैं जो कि सम्राट अकबर के शासन काल में दिल्ली के गवर्नर थे। पत्थर का बना हुआ रत्नाकार कुण्ड भी इसी काल में बनवाया गया था। इस कुण्ड के अतिरिक्त महाकुण्ड, विशाखा कुण्ड और गोमती कुण्ड हैं। गोमती कुण्ड पर चैत्र मास कृष्णपक्ष में फूलडोल का उत्सव होता है जिससे यह स्थान इस कस्बे का अत्यन्त पवित्र स्थल हो गया है। यहाँ पर जैनियों के भी पदमप्रमु नेमनाथ और अरिष्टनेमी के सुप्रसिद्ध मन्दिर हैं। भादों में नेमनाथ मन्दिर में एक उत्सव होता है। है कोसी कलां में गड़रिया कालौैनी हैं।
रामकिंकर बैज
रामकिंकर बैज (बंगला: রামকিঙ্কর বেইজ) (20 मई 1910 – 2 अगस्त 1980) भारत के प्रसिद्ध मूर्तिकार थे। आधुनिक भारतीय मूर्तिकला के अग्रदूतों में उनकी गणना होती थी।
रामकिंकर बैज का जन्म पश्चिम बंगाल के बांकुरा में एक आर्थिक और सामाजिक रूप से विपन्न परिवार में हुआ। अपने दृढ़ संकल्प से वह भारतीय कला के प्रतिष्ठित प्रारंभिक आधुनिक कलाकारों में से एक बने। भारतीय कला में उनके अतुल्य योगदान के लिए वर्ष 1970 में भारत सरकार ने उन्हें पद्म भूषण से सम्मानित किया। रामकिंकर जी की स्मारकीय शिल्पकृतियों ने सार्वजनिक कला में अपना एक अलग प्रतिमान स्थापित किया।  बैज ने 427cm की (संथाल परिवार) नामक शिल्प का निर्माण किया। बैज ने सुजाता , कन्या तथा कुत्ता , अनाज की ओसाई आदि विशेष प्रसिद्ध चित्र तथा मूर्तियां बनाई है।
जीन-क्लाउडे वैन डैम
जिन-क्लाउडे वैन डैम () एक अमरीकी फ़िल्म अभिनेता व बॉक्सर है।
बरवासागर
बरवासागर (Baruasagar) भारत के उत्तर प्रदेश राज्य के झाँसी ज़िले में स्थित एक नगर है।
बरवासागर एक ऐतिहासिक स्थान है, जो झाँसी से 12 मील दक्षिण-पूर्व की ओर मानिकपुर रेलपथ पर स्थित है। यहाँ एक प्राचीन सरोवर के तट पर तथा उसके आसपास चंदेल राजाओं के समय की अनेक सुन्दर इमारतें हैं। बरवासागर में ओड़छा के राजा उदित सिंह का बनवाया एक दुर्ग भी सरोवर के निकट है। चंदेलनरेशों द्वारा निर्मित एक बहुत ही कलापूर्ण मन्दिर या जरायका मठ भी यहाँ का सुन्दर स्मारक है। मन्दिर की बाह्य भित्तियों पर अनेक प्रकार की मूर्तिकारी तथा अलंकरण प्रदर्शित हैं। वास्तव में चंदेल राजपूतों के काल का यह मंदिर वास्तुकला की दृष्टि से बहुत ही उच्चकोटि का है। मंदिर के अतिरिक्त घुघुजा मठ तथा कई मन्दिरों के अवशेष भी चदेलकालीन वास्तुकला के परिचायक हैं।
कोपिया
कोपिया उत्तर प्रदेश में संत कबीरनगर ज़िले में खलीलाबाद से 12 किलोमीटर उत्तर में स्थित एक गाँव है।
कोपिया गाँव में पुणे स्थित पुरातात्त्विक अध्ययन के प्रमुख केन्द्र डेक्कन कॉलेज के सहयोग से डॉ॰ आलोक क़ानून गो के नेतृत्व में उत्खनन कार्य से इस स्थल पर प्रकाश पड़ा। अब तक प्राप्त जानकारी के आधार पर कहा जा सकता है कि कोलिया गाँव एक विकसित स्थल था। खुदाई के दौरान बड़ी मात्रा में मिले कांच के टुकड़े, चूड़ियों के टुकड़े धातु गलाने वाले पात्र, जिसमें शीशापड़ा हुआ मिला है। इस बात से प्रमाण हैं कि यहाँ कांच उद्योग फल-फूल रहा था। पुरातत्त्ववेत्ताओं के अनुसार भारत में कांच निर्माण के प्राचीनतम प्रमाण यहीं से प्राप्त होते हैं। इसके अंतर्गत एक स्तूपाकार निर्माण के एक सिरे से आग लगाई जाती है और दूसरे सिरे से सिलिका ढाला जाता है। डॉ॰क़ानून गो के अनुसार, उत्तर भारत कांच निर्माण के क्षेत्र में ज़्यादा विकसित था। ई.पू. 400 से 300 ई. के दौरान कोपिया इसका महत्त्वपूर्ण केन्द्र था। इसके उत्पाद दक्षिण-पूर्व एशियाई देशों में निर्यात होते थे। कोपिया गाँव का कांच उद्योग पहली सदी में रोम के कांच उद्योग जितना उन्नत था। डॉ॰ क़ानून गो के शुरुआती निष्कर्ष इस प्रचलित अवधारणा का खण्डन करते हैं कि भारत का प्राचीन कांच उद्योग दक्षिण भारतीय क्षेत्रों, ख़ासकर अरिकमेडु जैसी जगहों पर था। जिसके रोम के सम्पर्क के प्रमाण मिलते हैं। कोपिया गाँव के उत्खनन से प्राप्त सिक्कों तथा मिट्टी के बर्तनों पर कुषाण शासक विम कडफ़ाइसिस का प्रयुक्त ‘नंदीपद’ (ऊँ) जैसी आकृति भी अंकित है। इसके अलावा टेराकोटा और धातुनिर्मित सामग्री मिली है तथा दो दर्जन से अधिक कांच के मनके भी प्राप्त हुए हैं।
बीबीगढ़
बीबीगढ़ उत्तर प्रदेश राज्य के कानपुर नगर में स्थित एक इमारत है।
यहाँ 1857 ई. के सिपाही विद्रोह के दौरान 211 अंग्रेज़ स्त्री-पुरुषों और बच्चों को, जिन्होंने 26 जून को आत्मसमर्पण किया था, 15 जुलाई को नाना साहब और तात्या टोपे के आदेशानुसार मार डाला गया और उनके शवों को क़रीब के कुएँ में फेंक दिया गया। इससे पूर्व बनारस तथा इलाहाबाद में अंग्रेज़ों ने गाँव के गाँव फूँक दिये थे। यह उसी के बदले की कार्यवाही थी। इसके फलस्वरूप ब्रिटिश सेनाओं ने भी भारतीयों पर नृशंस अत्याचार किये।
बढ़ाकोटरा
बढ़ाकोटरा तहसील मऊ, ज़िला वांदा, उत्तर प्रदेश में स्थित एक ऐतिहासिक स्थान है।
बढ़ाकोटरा मध्यकालीन हिन्दू मंदिर और मूर्तियों के अवशेषों के लिए उल्लेखनीय है। बढ़ाकोटरा में कर्कोटनाग शिव का मंदिर है।
निगाली सागर
निगाली सागर नामक स्थान नेपाल की तराई में स्थित एक ऐतिहासिक स्थल है। यह उत्तर प्रदेश के बस्ती जिले के उत्तर में तथा रुम्मिनदेई से लगभग बीस किलोमीटर पश्चिमोत्तर में है। यहाँ एक अशोक स्तम्भ मिला है जो निगलीव गांव के पास निगाली-सागर नाम के एक विशाल सरोवर के पास खड़ा है।
स्तम्भ लेख के अनुसार अशोक यहाँ भी पूजा के लिए आया था। गौतम बुद्ध के भी पहले के किसी कनकमुनि बुद्ध के शरीरावशेषों पर यहाँ एक स्तूप बनाया गया था।
यह स्तम्भ २४९ ईसापूर्व बना था और सम्राट अशोक स्वयं यहाँ आये थे। इस पर अंकित सन्देश निम्नलिखित है-
इसका उद्घाटन अशोक ने स्वयं किया थ। इस स्तम्भ पर सबसे पहली बार 'थुबे' शब्द (= 'स्तूप') आया है।
इस पर एक दूसरा लेख भी अंकित है, "ओम् मणि पद्मे हुम" और "श्री रिपु मल्ल चिरं जयतु १२३४" (जो राजा रिपु मल्ल द्वारा शक सम्वत १२३४ (=१३१२ ई) में अंकित कराया गया था।
रायसेन
रायसेन (Raisen) भारत के मध्य प्रदेश राज्य के रायसेन ज़िले में स्थित एक नगर है। यह ज़िले का मुख्यालय भी है और राज्य की राजधानी, भोपाल, से 45.5 किमी दूर है।
राष्ट्रीय राजमार्ग 146 रायसेन को सड़क द्वारा कई अन्य स्थानों से जोड़ता है।
गणेश हेगड़े
गणेश हेगड़े एक भारतीय गायक, नर्तक, नृत्य दिग्दर्शक व वीडियो निर्देशक है।
किरीट विसर्जन
किसी विद्युतचालक के आसपास के तरल (जैसे हवा) के आयनित होने के कारण विद्युत विसर्जन को किरीट विसर्जन या 'कोरोना डिस्चार्ज' (corona discharge) कहते हैं। किरीट विसर्जन उस स्थिति में होता है जब चालक के आसपास विद्युत क्षेत्र की तीव्रता का मान इतना हो कि वहाँ एक चालक क्षेत्र (conductive region) बन जाय किन्तु इतना अधिक भी न हो कि विद्युत भंजन (electrical breakdown) की स्थिति उत्पन्न हो।
कच्चा लोहा
लौह अयस्क को अधिक कार्बन वाले ईँधन (जैसे कोक के साथ प्रगलित करने पर जो माधयमिक उत्पाद (intermediate product) बनता है उसे कच्चा लोहा (Pig iron) कहते हैं। इसमें प्रायः चूने के पत्थर को फ्लक्स के रूप में प्रयोग करते हैं। ईंधन के रूप में चारकोल और एंथ्रासाइट भी प्रयोग किये जा सकते हैं। कच्चे लोहे में कार्बन की मात्रा बहुत अधिक होती है (प्रायः 3.5–4.5%)। इसके कारण कच्चा लोहा बहुत भंगुर (brittle) होता है। इसे वेल्ड भी नहीं किया जा सकता। अतः इसका सीधे तौर पर बहुत कम उपयोग होता है।
वात्या भट्ठी से कच्चा लोहा ही निकलता है। वस्तुतः 'कच्चा लोहा' लौह, कार्बन, सिलिकन, मैंगनीज, फॉस्फोरस और गंधक की मिश्रधातु है। यह एक माध्यमिक उत्पाद है जिसकी और प्रसंस्करण करके अन्य उत्पाद बनाये जाते हैं। अन्य चीजें बनाने के लिए यह एक 'कच्चा माल' है इसी से इसका 'पिग आइरन' नाम पड़ा है।
वर्गीकरण :कच्चे लोहे को चार भागों में बाटा गया है। 1.बेसेयर पिग 2.ग्रे पिग 3.वाइट पिग 4.मोटल पिग
1.बेसेयर पिग:  2.ग्रे पिग: 3.वाइट पिग: 4.मोटल पिग:
बुल्गारिया का इतिहास
बुल्गारिया जो यूनान और इस्तांबुल के उत्तर में बसा है मानव बसाव की दृष्टि से बहुत पुराना है। मोंटाना के पास 6800 साल पुराना एक पट्टिकालेख पाया गया है जिसमें चार पंक्तियों में कुछ 24 चिह्न बने पाए गए हैं - इसको पढ़ पाना अभी संभव नहीं हुआ है पर इससे ये अनुमान लगता है कि यहाँ उस समय से मानव रहते होंगे। सन् 1972 में काला सागर के तट पर स्थित वार्ना में सोने का ख़ज़ाना पाया गया था जिसपर राजसी चिह्न बने थे जिससे ये अनुमान लगता है कि बहुत पुराने समय में भी यहाँ कोई राज्य या सत्ता रही होगी - हाँलांकि इस राज्य के जातीय मूल का पता नहीं चल पाया है।
सामान्यतया थ्रेसियों को बुल्गारों का पूर्ववर्ती माना गया है। थ्रेस के लोगों ने ट्रॉय की लड़ाई (1200 ईसापूर्व के आसपास) में हिस्सा लिया था। इसके बाद 500 ईसापूर्व तक उनका एक साम्राज्य स्थापित हुआ था। सिकन्दर ने 332 ईसापूर्व में इसपर अधिकार कर लिया और 46 इस्वी में रोमनों ने। इसके बाद एशिया से कई समूहों का आगमन आरंभ हुआ। स्लाव जाति के लोगों ने 581 में बिज़ेन्टाइन के रोमन साम्राज्य के साथ शांति समझौते पर हस्ताक्षर कर लिया। सन् 864 में बोरिस प्रथम ने परंपरावादी ईसाइयत को राजधर्म बनाया और सीरीलिक लिपि को अपना लिया। अरबों की सेनाओं को हरा दिया गया।
सन् 1018 तक बुल्गार साम्राज्य का अंत बिज़ेन्टाइन आक्रमणों से हो गया। सन् 1185 से 1360 तक दूसरे बुल्गार साम्राज्य का राज्य रहा। उसके बाद उस्मानी (औटोमन) तुर्क लोगों ने इस पर अधिकार कर लिया। सन् 1877 में रूस ने ऑटोमन साम्राज्य पर हमला कर दिया और उन्हें हरा दिया। सन् 1878 में तीसरे बुल्गार साम्राज्य का उदय हुआ। 1980 में तुर्कों के ख़िलाफ़ चलाए गए अभियान में 30000 तुर्क बुल्गारिया छोड़कर तुर्की चले गए। इससे दो दशक पहले ग्रीस में भी ऐसा ही अभियान चला था। 1989 में वहाँ कम्युनिस्ट पार्टी की नरम शाखा का शासन स्थापित हुआ।
स्टॉर्मी डैनियल्स
स्टॉर्मी डैनियल्स (, जन्म १७ मार्च १९७९ को बैटन रोग, लौइसिआना में) या स्टॉर्मी वाटर्स या संक्षेप में केवल स्टॉर्मी एक अमरीकी पॉर्न फिल्म अभिनेत्री, कथानककार व निर्देशक है। २००९ में इन्होने २०१० सेनेट चुनावों में डेविड विटर की विपरीत लौइसिआना से चुनाव लड़ने की कोशिश की थी।
जब डैनियल्स चार वर्ष की थी तब उनके माता-पिता का तलाक हो गया। उन्हें उनकी माँ ने पाला पोसा। उन्होंने गरीबी में जीवन व्यतीत किया। आगे चलके उन्होंने लौइसिआना के एक विद्यालय में शिक्षा ली व अपने हाई स्कुल के अखबार की संपादक और ४-एचक्लब की अध्यक्ष रही।
डैनियल्स ने नग्न नृत्य १७ की आयु में बैटन रोग क्लब से शुरू किया और सितंबर २००० में एक मुख्य नर्तकी बन गई। उन्होंने अपना मंच का नाम मोटले क्रू नाम के बैंड के बेस बजाने वाले निकी सिक्स की बेटी स्टॉर्म के नाम पर रखा क्योंकि उन्हें यह बैंड बेहद पसंद था। मुख्य नर्तकी के रूप में कार्य करते वक्त उनकी मुलाकात डेवॉन मिशेल्स से हुए जों कुछ आगामी फ़िल्मों में समलैंगिक (लेस्बियन) दृश्य कर रही थी और उन्होंने डैनियल्स को अपने साथ चलने का निमंत्रण दिया। डैनियल्स मिशेल्स के साथ उनकी शूट पर गई जहां उनकी मुलाकार ब्रैड आर्मस्ट्रॉन्ग से हुई और उन्होंने मिशेल्स के साथ उनकी फ़िल्म "अमेरिकन गर्ल्स पार्ट २" में भाग लिया। इसके बाद आर्मस्ट्रॉन्ग ने उन्हें अपने साथ रहने का निमंत्रण दिया जहां उन्होंने केवल लेस्बियन दृश्य ही दिए।
जुलाई २०२ में उन्हें विकेड पिक्चर्स की फ़िल्म "हीट" में मुख्य भूमिका दी गई जिसमें उन्होंने अपना पहला सीधा सेक्स दृश्य किया और उसी वर्ष सितंबर में विकेड के साथ एक कॉन्ट्रेक्ट पर हस्ताक्षर कर दिए। २००४ में उन्हें "सर्वश्रेष्ठ नै स्टारलेट" का पुरस्कार एडल्ट वीडियो न्यूज़ की ओर से प्रदान किया गया। उन्होंने विकेड के लिए २००४ से निर्देशन किया है और उनकी मुख्य अदाकारा भी रही है।
वे कई पुरषों की मैग्ज़ीनो में आ चुकी है जिनमे "प्लेबॉय", "हस्लर", "पेंटहाउस", "हाई सोसाइटी", "जीक्यू" और "एफएचएम" प्रमुख है।
२००७ के शिरुआत में वे एफएक्स नेटवर्क के "डर्ट" में दिखी जहां उन्होंने एक नग्न नर्तकी की भूमिका निभाई। २००७ में बादमें डैनियल्स मरून ५ के गीत "वेक अप कॉल" के संगीत वीडियो में दिखी। उन्होंने "द ४०-इयर-ओल्ड वर्जिन" फ़िल्म में भी स्वप्न दृश्य में छोटी भूमिका अदा की।
स्टॉर्मी डैनियल्स का कहना है कि उनके डॉनल्ड ट्रम्प के साथ अफ़ेयर को लेकर ज़ुबान बंद करने के लिए उन्हें पैसे दिए गए थे। उनकी शादी माइक रोज़ से हो चुकी है। २५ जुलाई २००९ को डैनियल्स को ताम्पा में अपने पति पर हमला करने के आरोप में गिरफ्तार किया गुआ था।
गणितीय भौतिकी
गणितीय भौतिकी (Mathematical physics) भौतिकी की समस्याओं के समाधान के लिये गणितीय विधियों के विकास से संबन्धित है। 'गणितीय भौतिकी पत्रिका' (Journal of Mathematical Physics) इस विषय इस तरह परिभाषित करती है-
गणितीय भौतिकी की बहुत सी शाखाएँ हैं। विशिष्ट ऐतिहासिक अवधियों के संगत विशिष्ट शाखाएँ विकसित हुईं। आंशिक अवकल समीकरणों का सिद्धांत (तथा इससे संबंधित क्षेत्र जैसे - variational calculus, फूर्ये विश्लेषण, विभव सिद्धांत तथा सदिश विश्लेषण) का संभवतः गणितीय भौतिकी से सबसे निकट का संबन्ध है। इन क्षेत्रों का विकास अट्ठारहवीं सदी के उत्तरार्ध से लेकर १९३० के दशक तक तेजी से हुआ। इनके विकास के फलस्वरूप जो भौतिकीय अनुप्रयोग सामने आये वे हैं- द्रवगतिकी (hydrodynamics), खगोलीय यांत्रिकी (celestial mechanics), प्रत्यास्थता सिद्धांत (elasticity theory), ध्वनिकी (acoustics), ऊष्मागतिकी (thermodynamics), विद्युतचुम्बकत्व (ElectroMagnetism), तथा वायुगतिकी (aerodynamics)।
परमाणु वर्णक्रम (Atomic Spectrum) का सिद्धांत (फलस्वरूप क्वांटम यांत्रिकी) का विकास रैखिक बीजगणित, प्रचालकों का वर्णक्रमिक सिद्धांत (Spectral Theory of Operators), तथा फलनीय विश्लेषण (Functional Analysis) के साथ-साथ हुई। ये सभी गणितीय भौतिकी के एक अन्य प्रभाग के गणितीय आधार हैं।
वित्त
सरल रूप में वित्त (Finance) की परिभाषा 'धन या कोश (फण्ड) के प्रबन्धन' के रूप में की जाती है। किन्तु आधुनिक वित्त अनेकों वाणिज्यिक कार्यविधियों का एक समूह है। चूंकि व्यक्ति, व्यापार संस्थान तथा सरकार सभी के काम करने के लिये वित्त अत्यावश्यक है, इसलिये वित्त के क्षेत्र को भी तीन प्रकार से विभाजित किया जाता है-
उपरोक्त तीनों ही वर्गों के कुछ मुख्य कार्य समान हैं, जैसे- अच्छी तरह से निवेश करना, कम दर पर ऋण प्राप्त करना, देनदारियों के लिये फण्ड की व्यवस्था, तथा, बैंकिंग। किन्तु इसमें से हरेक की अपनी कुछ विशेष बातें भी हैं, जैसे- व्यक्तियों को रिटायर होने के बाद खर्च करने के लिये व्यवस्था करनी पड़ती है। जबकि एक बड़ी कम्पनी को यह निर्णय लेना होता है कि अतिरिक्त फण्ड की व्यवस्था वह बॉण्ड इश्यू करके करे या स्टॉक जारी करके। इसी प्रकार सरकार की भी अपनी नीतियाँ होतीं हैं (जैसे आय में बहुत अधिक असमानता न रहे।)
टेम्परा चित्रण
टेंपरा (Tempera) चित्र बनाने का एक परंपरागत विधान (टेकनीक) है और आज भी बहु प्रचलित है। टेंपरा चित्रण की मुख्य विशेषता यह है कि इसमें किसी प्रकार के संश्लेषयुक्त पदार्थ (बाइंडिंग मैटीरियल) के साथ जलीय रंगों (वाटर कलर) का प्रयोग करते हैं। उक्त पदार्थ गोंद, अंडा केसिन आदि हो सकता है। इसमें रंगों का पारदर्शी रूप में प्रयोग नहीं होता। दूसरी ओर शुद्ध जलीय रंगविधान (वाटर कलर टेकनीक) में रंग पारदर्शी ही रही हैं परंतु यह विधान दो-ढाई सौ वर्षों से ही चला है।
टेंपरा प्रणाली सभी देशों में प्रचलित है। इसके लिये दीवार, कपड़ा, काष्ठफलक, रेशम, कागज, भोजपत्र आदि कोई भी वस्तु आधार हो सकती है। उसपर टेंपरा प्रणाली से रंग लाकर चित्र बनाया जा सकता है। टेंपरा प्रणाली से भितिचित्रों के बनाने में उसपर एक विशेष प्रकार की जमीन तैयार करनी पड़ती है। उदाहरण के लिए अजंता में भीत को खुरदरा कर उसपर गोबर, कपड़े की महीन लुग्दी, छनी हुई मिट्टी, धान की भूसी और अलसी का लेप पलस्तर के रूप में किया गया। ऐसे कई स्तर एक के ऊपर एक करके लगाए गए कि वह शीशे के समान समतल हो गया। इस आधार या जमीन पर रंग लगाए गए, जो कुछ खनिज रंग थे जैसे गेरू, हिरौंजी, रामरज, कुछ पत्थरों को पीसकर बनाए गए जैसे लाजवर्द और दहने फिरंग, कुछ रासायनिक जैसे हरा ढाबा, आलतां, शंख या जस्ते से बना सफेदा आदि। भारत में इसी परंपरा का प्रयोग अन्य गुफाचित्रों में यथा बादामी, सित्तन्नवासल, तंजोर, कोचीन आदि में हुआ है। इसी प्रकार राजस्थानी, मुगल, पहाड़ी शैलियों में भी इसी का एक विभेद प्रयुक्त हुआ जिसे गुआश (Gouache) शैली कहते हैं। इसमें रंगों की कई तहें लगाते हैं, परंतु प्रत्येक दो तहों के बीच सफेदे की एक तह (अस्तर) दे देते। इससे रंग में सोने जैसी चमक आ जाती और उसकी तह मोटी हो जाती। परंतु प्राय: सफेदे में गोंद अधिक होने से ये रंग तड़ककर टूट गए।
चीन में चाऊ (Chou), तांग (Tang), सुंग (Sung), मिंग (Ming) आदि कालों में भी टेंपरा प्रणाली का उपयोग हुआ। यहाँ जमीन पर सरेस का अस्तर दिया जाता और कभी-कभी फिटकरी के पानी का।
जापान में भी इस विधान का प्रयोग हुआ, उदाहरणार्थ, होरियुजी (Horiyuji) मंदिर में चित्रित अवलोकितेश्वर की आकृति इसी प्रणाली में है।
यूरोप में एत्रुस्कुल चित्र, माइकीनी ग्रीक चित्र या इजिप्त के पिरामडों के चित्र इसी प्रणाली में बने हैं। रेनेसां (Renaissance) युग के जिओत्तो (Giotto), मासाच्चिओ (Masaccio), पिअरो देला फ्रांचेस्का (Peiro della Francesca), माइकेल ऐंजेलो आदि के चित्र इसी विधान में बने। तैल-चित्र-विधान 500 वर्षों से ही चल रहा है, उसके पूर्व टेंपरा का विधान था। अब भी कुछ चित्रकार इस शैली को पसंद करते हैं क्योंकि इसमें तूलिका बेरोक-टोक चलती है (रंगमाध्यम के कारण रुकती नहीं); रगों का भी अधिक सामंजस्य संभव है।
स्तर विज्ञान
स्तर विज्ञान (स्ट्रेटीग्राफी) भूविज्ञान की एक शाखा है। यह चहट्टानो की परतों के अध्ययन मे उपयोग की जाती है। यह मुख्य रूप से तलछटी और स्तरित ज्वालामुखी चट्टानों के अध्ययन में प्रयोग की जाती है। निकोलस स्टेनो ने स्ट्रेटीग्राफी के लिए सैद्धांतिक आधार स्थापित किए।